Viitala (Kurikka)

Viitala on Kurikan kaupungin pohjoisosassa sijaitseva kylä, joka rajoittuu Ilmajoen Nopankylään. Kylältä on noin 10 kilometriä Kurikan keskustaan.

Kylä on kehittynyt torppariasutuksena pääasiassa 1800-luvulla Kyrönjokeen laskevan Nenättömänluoman ja sen sivuhaaran Viitalanluoman varsille.Larvamaiden kylien ja kyläkuntien synty, kirjassa Osmo Rinta-Tassi, Kurikan historia II, osa 1, Saarijärven Offset 2003, s. 25–26. Peltoalaltaan pienten torppien oli haettava sivuelinkeinoja, ja kylästä muodostui yksi Kurikan 1800-luvun kärryseppien tärkeimmistä alueista viereisen Kampinkylän ohella.Kärrymiehiä, kirjassa Samuli Paulaharju: Rintakyliä ja larvamaita, WSOY 1943, s. 219–234.Ensimmäiset kärrymiehet, kirjassa Osmo Rinta-Tassi: Kurikan historia II, osa 1, Saarijärven Offset 2003, s. 423–428.

Kylä oli edistyksellinen ja sinne perustettiin Kurikan sivukylien ensimmäinen kansakoulu 1901, joka aloitti 1903.Viitalan koulu, kirjassa Lauri Tammisto: Kurikan koululaitos 100 vuotta, Kurikan kaupunki 1982, s. 40–41, 91–92.

Suurimmillaan kylässä oli 1900-luvun puolivälissä noin 400 asukasta, josta se on vähentynyt murto-osaan maatalouden ja metsätyön koneellistuessa. Pohjanmaan Kaluste Oy:n perustaja Pentti Viitala aloitti huonekalujen tekemisen Viitalan kansakoululla, kun koulu oli oppilaiden vähyyden takia lopetettu.

Viitalan Nuorisoseura ylläpitää Nuorisoseurataloa juhlien ja kokousten pitopaikkana.http://www.viitalanns.net/nuorisoseura.htm

Lähteet

Luokka:Kurikan kylät